من الأسباب لي خلاتني نقري بناتي فالدار " التعليم المنزلي " هو تسلط بعض المتطرفين الملحدين والعلمانيين على عقول الأطفال القاصرين والتغرير بهم وبث سمومهم ... انا باقي عاقل كان عندنا استاذ ديال اللغة الفرنسية كايقول لينا الخمر حلال لان الله قال غير اجتنبوه لم يقل حراااااام ... وكان ضد كل شيء جاء من الشريعة وكايصور لينا الدين على أنه بعيد عن الحضارة والحياة ... تخيل معايا الحصة ديالو كاتمشي غير فهاذ النقاشات اكبر غشاش درسني في حياتي سرق لينا عمرنا ما قرانا والو وحاول يسرق منا ايماننا وديننا ... تخيل معايا تقدم بنتك لي مربي تربية إسلامية لشي ولد الباطرونة يلعب في عفتها وحجابها وحياءها ويقول ليها نتي صغيرة على هاذشي واش نتي عايشة فأفغنستان ولا ايران ... تخيل معايا اخي المسلم دينك يحارب جهارا نهارا ... تخيل معايا شي مولات الصاية قالوا ليها لبسي حوايجك لك ان تتخيل الزوبعة لي غادي تنوض الإعلام كله غادي ينوض والجمعيات الحقوقية وحتى هاذوك الشيوخ ديال ربعة دريال غادي ينوضوا والاسلام قال لكم دينكم ولي دين ... لكن لما يتعلق الامر بالحجاب والعفة تتوقف الحرية وتنتهي حرية شخصية وتنتهي الحقوق ويبدأ الجلد والانتقاد ولا حقا عندو الصح ونتي مالك خانقة راسك والاسلام خليه فالجامع .... ياك اولد الناس ؟؟ ياك قلتوا لينا حرية شخصية ؟ ياك لبستونا الكمامة خوفا على صحتنا وكايبانوا فينا غير العينين رجالا ونساء ؟؟؟ علاش دابا كاترعد من الحجاب ؟ علاش كاتخنق مكان المنقبة لي ما شكات عليك ؟؟؟ امي منقبة من اوخر التسعينات وفاش كانشوف تغول اعداء الدين امام سكوت من يجب عليهم أن يحمي أمننا الروحي كانخاف على ديني وكانتخيل اش وقع فتونس من تسلط الملحدين على المسلمين ... وكانقول يا ربي انا مضطهدون مغلوبون فانتصر ما لنا سواك يا رب .